Ákvörðun Útlendingastofnunar um að synja umsókn kæranda um alþjóðlega vernd og dvalarleyfi af mannúðarástæðum er staðfest . Þann 5. október 2017 er kveðinn upp svohljóðandi úrskurður nr. 541 / 2017 í stjórnsýslumáli nr . KNU17090006 Kæra […] á ákvörðun Þann 5. september 2017 kærði […] , fd . […] , ríkisborgari […] ( hér eftir nefndur kærandi ) ákvörðun Útlendingastofnunar , dags. 9. ágúst 2017 , um að synja honum um alþjóðlega vernd á Íslandi ásamt því að synja honum um dvalarleyfi á grundvelli 74. gr. laga nr. 80 / 2016 um útlendinga . Kærandi sótti um vernd ásamt eiginkonu sinni og fimm börnum þeirra . Kærandi krefst þess aðallega að hin kærða ákvörðun verði felld úr gildi og að kæranda verði veitt staða flóttamanns með vísan til 1. mgr. 37. gr. laga um útlendinga . Til vara krefst kærandi þess að honum verði veitt dvalarleyfi á grundvelli 1. mgr. 74. gr. sömu laga . Fyrrgreind ákvörðun er kærð á grundvelli 7. gr. laga um útlendinga og barst kæran fyrir lok kærufrests . II . Málsatvik og málsmeðferð Kærandi sótti um alþjóðlega vernd hér á landi þann 20. janúar 2017 . Kærandi kom í viðtal hjá Útlendingastofnun m.a. þann 15. mars 2017 ásamt talsmanni sínum . Með ákvörðun , dags. 9. ágúst 2017 , synjaði Útlendingastofnun kæranda um alþjóðlega vernd ásamt því að synja honum um dvalarleyfi á grundvelli mannúðarsjónarmiða . Var sú ákvörðun kærð til kærunefndar útlendingamála þann 5. september 2017 . Kærunefnd barst greinargerð kæranda þann 18. september 2017 ásamt fylgigögnum . III . Ákvörðun Útlendingastofnunar Við meðferð máls kæranda hjá Útlendingastofnun byggði hann umsókn sína um alþjóðlega vernd á því að hann sé í hættu í heimaríki sínu vegna aðildar sinnar að […] og þeirrar mismununar sem hópurinn verði fyrir . Þá sé kærandi í hættu vegna [...] í heimaríki hans . Útlendingastofnun tilkynnti kæranda jafnframt að kæra frestaði réttaráhrifum ákvörðunarinnar , sbr. 1. mgr. 35. gr. laga um útlendinga . Í greinargerð kæranda kemur fram að hann byggi ástæðu flótta síns á því að hann og fjölskylda hans hafi orðið fyrir ofsóknum af hendi þeirra sem studdu […] vegna ásakana um að þau hafi unnið fyrir […] . Ofsóknirnar hafi ekki síst stafað af fordómum og hatri í garð fólks af […] sem fjölskyldan tilheyri . Þá hafi hópur fyrrum hermanna [...] tekið kæranda og misþyrmt honum . Fjölskyldan hafi búið í borginni […] en kveikt hafi verið í húsi þeirra þar með þeim afleiðingum að það hafi brunnið til grunna . Í kjölfar húsbrunans hafi fjölskyldan verið tilneydd til að yfirgefa […] og hafi flutt til borgarinnar […] . Kærandi kveður hann og fjölskyldu hans alla tíð hafa orðið fyrir mismunun , fordómum og áreiti vegna uppruna síns . Enn fremur hafi þau lifað í skugga […] . [...] ítrekað haft í hótunum við kæranda og fjölskyldu og hafi þeim m.a. verið hótað líkamsmeiðingum og lífláti auk þess sem ráðist hafi verið á fjölskyldumeðlimi . […] Í viðtölum við kæranda og fjölskyldu hjá Útlendingastofnun hafi þau í öllum grundvallaratriðum verið trúverðug og samkvæm í frásögnum sínum . Minniháttar misræmi hafi komið fram í útskriftum viðtala á milli fjölskyldumeðlima , t.a.m. ónákvæmni varðandi tímasetningar og löngu liðna atburði sem sé að mati talsmanns kæranda eðlilegt . Frásagnir þeirra hafi verið í fullu samræmi við sögulegar heimildir varðandi stöðu […] . Kærandi krefst þess aðallega að honum verði veitt alþjóðleg vernd skv. 1. mgr. 37. gr. laga um útlendinga þar sem hann sæti ofsóknum í heimaríki sínu og grundvallarmannréttindi hans séu ekki tryggð þar í landi . Í greinargerð kæranda er fjallað almennt um aðstæður í […] . Þá sé mannréttindavernd mjög veik en dómstólar standi höllum fæti , minnihlutahópar verði fyrir mismunun og aðgerðarsinnar sæti hótunum og árásum . Þá sé refsileysi vandamál og aðgengi að dómskerfinu takmarkað . Enn fremur sé spilling mikil í ríkinu […] . […] Vísar kærandi í greinargerð til skýrslu mannréttindasamtakanna Civil Rights Defenders þar sem fram komi að þrátt fyrir að breytingar hafi orðið á dómskerfinu […] og jákvæð þróun orðið að einhverju leyti sé dómskerfið enn haldið miklum ágöllum . […] . Í dag sé staða hópsins slæm en minnihlutahópum í heimaríki kæranda sé m.a. mismunað á atvinnumarkaði , í menntakerfinu og í opinberri þjónustu . Einnig sé staða kvenna og stúlkna af […] sérstaklega slæm . Fjallað er um [...] í greinargerð þar sem kærandi hafi lagt fram gögn sem sýni fram á að [...] . Tölfræði yfir [...] og erfitt sé að fá aðstoð yfirvalda í slíkum deilum . Kærandi hafi reynt að leita til lögreglu án árangurs og geti því ekki leitað ásjár […] yfirvalda . Til vara krefst kærandi þess að honum verði veitt dvalarleyfi á Íslandi af mannúðarástæðum , sbr. 1. mgr. 74. gr . Með hliðsjón af því sem kærandi hafi rakið varðandi erfiðar félagslegar aðstæður hans og fjölskyldu hans telji hann að skilyrði ákvæðisins séu uppfyllt . Kærandi áréttar í greinargerð að í 5. mgr. 37. gr. laga um útlendinga segi að við mat skv. 1. og 2. mgr. ákvæðisins skuli það sem barni sé fyrir bestu haft að leiðarljósi . Heimildir beri með sér að aðstæður […] séu afar slæmar og hátt hlutfall þeirra verði fyrir mannréttindabrotum af ýmsum toga . Í ljósi þeirra aðstæðna sem bíði kæranda og fjölskyldu hans verði þeim gert að snúa aftur til […] er ljóst að það sé börnunum fyrir bestu að fjölskyldunni verði veitt vernd hérlendis . Í greinargerð koma fram athugasemdir við ákvörðun Útlendingastofnunar m.a. er bent á að í ákvörðuninni fjalli stofnunin með almennum hætti um stöðu mannréttinda í […] og vísi m.a. til tillögu um reglugerð um sameiginlegan lista Evrópusambandsríkja yfir örugg ríki sem heimildar . Viðræður um tillöguna hafi stöðvast 12. apríl 2017 og hafi eftir bestu vitneskju talsmanns kæranda ekki verið haldið áfram auk þess sem efni tillögunnar samræmist ekki að öllu leyti því sem fram komi í ákvörðun stofnunarinnar . Þá sé staða […] barna í menntakerfinu , sérstaklega stúlkna , ennþá mjög slæm þrátt fyrir átaksverkefnið sem stofnunin fjalli ítarlega um . Varðandi [...] kæranda þá beri að leggja til grundvallar í ljósi fyrirliggjandi heimilda að kærandi eigi ekki möguleika á vernd yfirvalda vegna [...] . Að lokum er bent á að við mat á möguleikum á flótta innanlands beri að líta til þess hvort slíkur flutningur geti talist viðeigandi úrræði og hvort slík krafa sé sanngjörn . Ekki verði séð að aðstæður kæranda myndu breytast við flutning innanlands í ljósi þess að hann fái ekki vernd yfirvalda og þess að hann hafi nú þegar flutt innanlands til að flýja ofsóknir en það hafi ekki dugað til að tryggja öryggi fjölskyldunnar . Þá telur kærandi sig ekki vera öruggan annarsstaðar í heimaríki sínu auk þess sem landið sé lítið og því erfitt að láta sig hverfa . Í máli þessu gilda einkum ákvæði laga um útlendinga nr. 80 / 2016 , reglugerð nr. 540 / 2017 um útlendinga með áorðnum breytingum , ákvæði stjórnsýslulaga nr. 37 / 1993 , stjórnarskrá lýðveldisins Íslands nr. 33 / 1944 og mannréttindasáttmáli Evrópu , sbr. lög nr. 62 / 1994 . Jafnframt ber að líta til ákvæða alþjóðasamnings um stöðu flóttamanna frá 1951 , ásamt viðauka við samninginn frá 1967 , og annarra alþjóðlegra skuldbindinga Íslands á sviði mannréttinda eftir því sem tilefni er til . Í ákvörðun Útlendingastofnunar kemur fram að til að sanna á sér deili hafi kærandi framvísað kenniskírteini frá […] . Telur kærunefndin því ljóst að kærandi sé […] ríkisborgari . Landaupplýsingar Kærunefnd útlendingamála hefur lagt mat á aðstæður í […] m.a. með hliðsjón af eftirfarandi skýrslum : […] Samkvæmt stjórnarskrá landsins hafa ýmsir alþjóðlegir samningar lagagildi í […] og eru hluti af löggjöf landsins , þar á meðal mannréttindasáttmáli Evrópu . […] er á lista Útlendingastofnunar yfir örugg upprunaríki . […] Á undanförnum árum hafi réttarkerfið í […] undirgengist lagalegar og formlegar breytingar . Þá njóti lögregluyfirvöld trausts almennings í landinu en þó aðallega meðal […] íbúa ríkisins . Þá sé hægt að leggja fram kvörtun vegna brota lögregluþjóna í starfi til umboðsmanns […] og sérstakrar stofnunar sem hefur eftirlit með störfum lögreglu . Stjórnvöld hafi tekið skref í áttina gegn refsileysi embættismanna með því að sækja til saka og refsa embættismönnum sem höfðu gerst uppvísir að því að misnota stjórnkerfið . Þá hafi skipulögð glæpastarfsemi og spilling verið vandamál í [...] en gripið hafi verið til aðgerða til að sporna við þessum vandamálum m.a. með [...] . [...] Samkvæmt ofangreindum gögnum geti lögreglan ekki haft eftirlit með einstaklingum í [...] allan sólarhringinn en hins vegar geti þolendur [...] leitað aðstoðar lögregluyfirvalda og dómstóla með árangursríkum hætti . Þá tíðkist einnig sáttamiðlun í [...] í gegnum þriðja aðila , t.a.m. á vegum frjálsra félagasamtaka eða trúarleiðtoga í samfélaginu . Samkvæmt gögnum stendur […] frammi fyrir mörgum vandamálum í samfélaginu og þá einkum fátækt , skorti á viðeigandi menntun , mismunun á atvinnumarkaði og fleira . Börn af […] eigi erfitt uppdráttar í menntakerfinu og sé stærsti vandinn brottfall þeirra úr skyldubundnu námi . Ýmsum verkefnum hafi verið hrint af stað í þeim tilgangi að sporna við brottfallinu og öðrum vandamálum sem börnin standi fyrir í menntakerfinu . Samkvæmt skýrslu umboðsmannsins í […] hefur brottfall minnkað og jákvæðar breytingar átt sér stað þó enn sé langt í land . Í framangreindri skýrslu kemur einnig fram að frá stofnun embættisins hafi verið lögð sérstök áhersla á að bæta stöðu mannréttinda minnihlutahópa í ríkinu . Til að mynda hafi á síðasta ári verið ráðist í að kynna mannréttindi þessara hópa og hafi sú vinna m.a. farið fram í gegnum fjölmiðla og á fundum með fulltrúum hópanna . Þá hafi frjáls félagasamtök sem berjist fyrir réttindum minnihlutahópa lagt baráttunni lið með háum fjárframlögunum . Þeir borgarar sem telji sig verða fyrir mismunun eða að brotið hafi verið á réttindum sínum á annan hátt geti lagt fram kvörtun til umboðsmannsins en hann sé með aðsetur í átta borgum en auk þess sé hægt að senda inn kvörtun í gegnum bréfpóst , tölvupóst og síma . Þá sé ávallt hægt að hringja endurgjaldslaust í aðalskrifstofu embættisins . Ákvæði 1. mgr. 37. gr. laga um útlendinga Til að teljast flóttamaður hér á landi þarf kærandi að sýna fram á að aðstæður hans séu slíkar að þær falli undir 1. mgr. 37. gr. laga um útlendinga , sbr. flóttamannasamning Sameinuðu þjóðanna , eða 2. mgr. 37. gr. sömu laga . Kærandi byggir ástæðu flótta síns að hann verði fyrir ofsóknum vegna þess að hann tilheyri […] og vegna þess að hann og fjölskylda hans [...] og geti ekki fengið aðstoð lögreglu vegna vandamála sinna . Þá eru þær ástæður sem ofsóknir þurfa að tengjast skilgreindar nánar í 3. mgr. 38. gr. laganna . Hugtakið „ ástæðuríkur ótti við ofsóknir “ inniheldur huglæga og hlutlæga þætti og þarf að taka tillit til hvors tveggja þegar mat er lagt á umsókn um alþjóðlega vernd . Kærunefnd hefur við mat sitt á umsókn kæranda haft til hliðsjónar handbók Flóttamannastofnunar Sameinuðu þjóðanna um málsmeðferð og viðmið við mat á umsókn um alþjóðlega vernd ( Handbook and Guidelines on Procedures and Criteria for Determining Refugee Status , Genf 2011 ) . Þá hefur aðferðarfræði trúverðugleikamats kærunefndar tekið mið af skýrslu Flóttamannastofnunar Sameinuðu þjóðanna og Flóttamannasjóðs Evrópusambandsins um trúverðugleikamat , eftir því sem við á ( Beyond Proof : Credibility Assessment in EU Asylum Systems , Brussel 2013 ) . Kærandi hefur borið fyrir sig að hann og fjölskylda hans séu í hættu í heimaríki vegna [...] . Einnig verði þau fyrir ofsóknum vegna þess að þau tilheyri […] . Kærandi kveðst hafa leitað aðstoðar lögreglunnar og sáttanefndar án árangurs . Samkvæmt þeim gögnum og skýrslum sem kærunefnd hefur tekið til skoðunar hefur […] og sé aðeins vitað um örfá dæmi um [...] á undanförnum árum sem hafi átt sér stað á dreifbýlum svæðum ríkisins . Þá bendi gögn til þess að lögreglan aðstoði einstaklinga sem [...] . Af þeim gögnum sem kærunefnd hefur tekið til skoðunar nýtur lögreglan í […] almenns trausts meðal íbúa landsins og benda gögn ekki til þess að lögreglan synji einstaklingum um aðstoð af þeirri ástæðu að þeir tilheyri […] . Að mati kærunefndar hefur ekki verið sýnt fram á að stjórnvöld geti ekki eða vilji ekki veita kæranda vernd , m.a. með því að ákæra eða refsa fyrir þær athafnir sem feli í sér ofsóknir . Af gögnum má ráða að kærandi geti leitað sér aðstoðar telji hann sig hafa orðið fyrir misferli af hálfu lögreglunnar . Íbúar […] hafi kost á að leggja inn kvartanir vegna starfa lögreglunnar til sérstakrar stofnunar sem hefur eftirlit með störfum lögreglu og umboðsmanns […] . Samkvæmt þeim gögnum sem kærunefnd hefur tekið til skoðunar er um að ræða raunhæft og virkt úrræði . Kærandi hefur því raunhæfan möguleika á því að leita sér ásjár stjórnvalda þar í landi , ef hann telur sig þurfa á aðstoð þeirra að halda . Með vísan til alls ofangreinds er það niðurstaða kærunefndar að sú staða sem kærandi er í vegna [...] leiði ekki til þess að kærandi teljist hafa ástæðuríkan ótta við ofsóknir í skilningi laga um útlendinga , sbr. 4. mgr. 38. gr. laga um útlendinga . Kærandi ber einnig fyrir sig áreiti vegna þess að hann tilheyri minnihlutahópi […] . […] Samkvæmt þeim gögnum sem kærunefnd hefur yfirfarið verður […] enn fyrir mismunun í […] . Sú mismunun kemur m.a. fram í hindrunum að aðgangi að menntun af þeim gæðum sem almennt tíðkast í […] , mismunun á atvinnumarkaði og aðgangi að félagslegri aðstoð . Með aðstoð alþjóðasamfélagsins hafa stjórnvöld í […] unnið skipulega að bættri stöðu minnihlutahópa í landinu , þ.m.t. […] , og talsverður árangur hefur náðst . Þó svo að […] verði enn fyrir mismunun í landinu er það mat kærunefndar að hún sé ekki af því alvarleikastigi að falla undir skilgreiningarviðmið ofsókna , sbr. 1. mgr. 38. gr. laga um útlendinga . Kærandi telst því ekki hafa ástæðuríkan ótta við ofsóknir í skilningi laga um útlendinga vegna stöðu sinnar […] . Verður hann því ekki talinn uppfylla skilyrði 1. mgr. 37. gr. laganna fyrir viðurkenningu á stöðu sem flóttamaður hér á landi . Kærandi verður þó að geta sýnt fram á að gildar ástæður séu til að ætla að um raunverulega hættu sé að ræða og að stjórnvöld í ríkinu séu ekki í stakk búin til að veita viðeigandi vernd . Þrátt fyrir að orðalag 1. mgr. 74. gr. kveði ekki með skýrum hætti á um veitingu dvalarleyfis má skilja af athugasemdum með frumvarpi til laga um útlendinga nr. 80 / 2016 , fyrirsögn greinarinnar og af 6. mgr. 37. gr. laganna að það hafi þó verið ætlunin með ákvæðinu . Kærandi heldur því fram að með vísan til slæmra aðstæðna […] fólks [...] og aðgerðaleysis yfirvalda sé hann fórnarlamb viðvarandi mannréttindabrota í […] . Vegna framangreindra aðstæðna búi hann og fjölskylda hans við verulega erfiðar félagslegar aðstæður . Svo sem fram hefur komið metur kærunefnd það svo , á grundvelli fyrirliggjandi gagna , að kærandi eigi þess kost að leita aðstoðar yfirvalda […] vegna stöðu sinnar og þess áreitis sem hann hefur lýst þá standi honum einnig til boða úrræði í heimaríki hans sem feli í sér viðeigandi vernd . Í viðtölum við kæranda hefur ekki annað komið fram en að hann sé við góða heilsu . Þegar gögn málsins eru virt í heild , með hliðsjón af aðstæðum kæranda í heimaríki , er það niðurstaða kærunefndar að kærandi hafi ekki sýnt fram á aðstæður sem ná því alvarleikastigi að hann hennar hafi ríka þörf á vernd líkt og kveðið er á um í 1. mgr. 74. gr. laga um útlendinga . Með vísan til umfjöllunar að framan um heimaríki kæranda telur kærunefnd að þær aðstæður sem ákvæðið tekur til eigi ekki við í máli kæranda . Kærunefnd telur því að ákvæði 42. gr. laga um útlendinga standi ekki í vegi fyrir endursendingu kæranda þangað . Frávísun og frestur til að yfirgefa landið Kærunefnd telur með vísan til atvika máls að rétt sé að vísa kæranda frá landinu á grundvelli d-liðar 1. mgr. 106. gr. laga um útlendinga . Kærandi er karlmaður við góða heilsu og kemur frá öruggu upprunaríki . Að mati kærunefndar og með vísan til 2. mgr. 104. gr. laga um útlendinga teljast 15 dagar hæfilegur frestur til að yfirgefa landið . Nú er beiðni um flýtimeðferð synjað og skal þá mál höfðað innan sjö daga frá þeirri synjun . Þó getur kærunefnd útlendingamála tekið ákvörðun um að fresta framkvæmd ákvörðunarinnar ef sýnt er fram á að verulega breyttar aðstæður hafi skapast frá því að endanleg ákvörðun var tekin . Úrskurðarorð Ákvörðun Útlendingastofnunar er staðfest með þeirri breytingu að lagt er fyrir kæranda að hverfa af landi brott innan 15 daga frá birtingu þessa úrskurðar .